b'\n_START_ARTICLE_\nVarparanta\n_START_PARAGRAPH_\nVarparanta on Kontiolahden kyl\xc3\xa4 H\xc3\xb6yti\xc3\xa4isen ja valtatie 6:n v\xc3\xa4liss\xc3\xa4. Asukkaita on noin 500. Se sijaitsee noin kymmenkunta kilometri\xc3\xa4 kirkonkyl\xc3\xa4st\xc3\xa4 pohjoiseen. Etel\xc3\xa4\xc3\xa4n Joensuuhun on matkaa 30 kilometri\xc3\xa4, pohjoisen suuntaan Kolille hieman enemm\xc3\xa4n._NEWLINE_Varparannalla on koulu, joka valmistui 2004. Kyl\xc3\xa4n keskeinen paikka on Kontiolahden vanhainkoti. Kyl\xc3\xa4ss\xc3\xa4 on ty\xc3\xb6v\xc3\xa4entalo, jossa toimii kes\xc3\xa4kahvila. Alueella on my\xc3\xb6s pitk\xc3\xa4\xc3\xa4n toiminut leirikeskus, jonka kunta yritti myyd\xc3\xa4 vuonna 2014, mutta hanke raukesi._NEWLINE_Kyl\xc3\xa4n vanhin talo on Heikkil\xc3\xa4n tilan p\xc3\xa4\xc3\xa4rakennus, jonka sein\xc3\xa4\xc3\xa4n on kaiverrettu vuosiluku 1807.'